**Pécsi Tudományegyetem Egészségtudományi Kar Akkreditált Szakképzési Vizsgaközpont**

**Etikai szabályzat és Etikai kódex**

**SZ03**

Hatályba lép: 2024.10.07.

|  |  |
| --- | --- |
| Összeállította: | Jóváhagyta: |
| Širić Adél Évairányítási vezető | Dr. Bányai Dávidvizsgaközpont vezető |

**Tartalomjegyzék**

|  |  |  |
| --- | --- | --- |
| **Fejezet száma** | **Fejezet cím** | **Oldalszámok** |
| 1 | Általános érvényű etikai szabályok | 3. |
| 2 | A terem felügyelőire vonatkozó különös etikai szabályok | 4. |
| 3 | A vizsgáztatókra és a vizsgázókra vonatkozó különös etikai szabályok | 4. |
| 4 | Etikai Kódex | 8. |
| 5 |  |  |
| 6 |  |  |

|  |
| --- |
| **Módosítások jegyzéke** |
| *Fejezet* | *Módosítás tartalma* | *Módosítás ideje* |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

A Pécsi Tudományegyetem (PTE) rendelkezik etikai szabályzattal. A Vizsgaközpont etikai szabályzata csak azokat a pontokat szabályozza, amelyek a PTE szabályzatában kevésbé hangsúlyosak, de a vizsgaközpont tevékenységében fontos szerepük van.
A vizsgaközpont saját magára nézve kötelező érvényűnek fogadja el a PTE etikai szabályzatát.

1. § [Általános érvényű etikai szabályok]
2. A vizsgaközpont minden főállású és szerződéses munkatársának tevékenységét a vizsgaközpont belső működési rendje és ennek mellékletei szabályozzák.
3. Etikátlan magatartás alatt értendő minden olyan tevékenység vagy annak szándéka, mely jogosulatlan előnyt nyújthat valamely vizsgázó számára, és/vagy a vizsgaközpont belső szabályzataiban és ennek mellékleteiben rögzített pontokba ütközik.
4. A szakmai és képesítő vizsgák vizsgaszervezésében, vizsga-adminisztrációjában, feladatkészítésében, és a vizsgáztatásban (teremfelügyelet, javítás, segítés, vizsgáztatás) csak a vizsgaközpont által kiképzett és a vizsgaközpont vezetője, ill. vis major esetén a vizsgáztatásban részt vevő egyéb személyzetre vonatkozóan (teremfelügyelő, technikai feltételeket biztosító személy) a vizsgahelyszínek vezetője által megbízott munkatársak vehetnek részt.
5. A projektfeladatok elkészítéséért és a titkosításért a vizsgaközpont vezetője a felelős.
6. A vizsgaanyagok a 2018. évi LIV. törvény szerinti üzleti titoknak minősülnek.
7. A vizsgaanyagok összeállítói, sokszorosítói, csomagolói és mindenki más, aki ezeket a vizsgaanyagokat megismerte vagy megismerhette, nyilatkozatot írnak alá, amelyben tudomásul veszik, hogy ezek a vizsgaanyagok hivatali és üzleti titoknak minősülnek, azokat illetéktelen személynek nem teszik hozzáférhetővé.
8. Valamennyi vizsgaanyag teljes egészében a vizsgaközpont tulajdonát képezik, ezért szerzői jogvédelem alá esik. A vizsgaanyagok és egyéb dokumentumok bárminemű reprodukálása (fénymásolás, digitális felvétel készítése) szigorúan tilos.
9. A vizsgázók válaszlapjai, egyéb munkáik, az értékelő lapok, vizsgajegyzőkönyvek a vizsgaanyag részét, így a Vizsgaközpont tulajdonát képezik, és nem szolgáltathatók ki sem a vizsgázó, sem más harmadik fél számára.
10. Az etikátlan munkatárs bármely jellegű munkája (adminisztratív, teremfelügyelői, vizsgafejlesztői, vizsgáztatói, segítői) az etikátlan magatartás felmerülésekor azonnal felfüggesztésre kerül, a munkatárs az esetet tisztázandó vizsgálat végéig a vizsgaközpont semmilyen munkájában nem vehet részt. Az eset kivizsgálására első körben a vizsgaközpont felelős vezetője jogosult az irányítási vezető bevonásával. Szükség esetén jogász segítségével kell a vizsgálatot lefolytatni. A vizsgálat eredménye lehet:
11. írásbeli figyelmeztetés és a munkatárs munkájának különös ellenőrzése a következő vizsgaidőszakban;
12. a munkatárs munkájának végleges felfüggesztése, szerződésbontás;
13. a munkatárs munkájának végleges felfüggesztése, szerződésbontás, rendőrségi feljelentés;
14. A munka alóli ideiglenes felfüggesztés tényéről, valamint a lefolytatott vizsgálat eredményéről az érintett munkatárs, valamint az érintett vizsgahely vezetője is értesítést kap. Súlyos esetekben a munkatárs végső felfüggesztéséről az NSZFH-t is értesíteni kell.
15. § [A terem felügyelőire vonatkozó különös etikai szabályok]
16. A teremfelügyelők feladataik a Megbízásukban kerül rögzítésre.
17. A teremfelügyelők csupán a szervezésre vonatkozó információt adhatnak a vizsgázóknak. A vizsgaanyaggal kapcsolatos tartalmi segítséget (értelmezést, tájékoztatást, magyarázatot) nem nyújthatnak.
18. A teremfelügyelők összeférhetetlenségét a mindig érvényben lévő rendelkezések alapján kell biztosítani.
19. § [A vizsgáztatókra és a vizsgázókra vonatkozó különös etikai szabályok]
20. A felkért vizsgáztatók nem vizsgáztathatják az alábbi személyeket:
21. Vizsgáztató nem lehet az a szakmai vizsgán~~,~~ aki a vizsgázó vizsgára történő felkészülésben részt vett;
22. a Ptk. (2013. évi V. törvény) 8.1 §-ban meghatározott hozzátartozóikat („közeli hozzátartozók: a házastárs, az egyeneságbeli rokon, az örökbefogadott, a mostoha- és neveltgyermek, az örökbefogadó-, a mostoha- és a nevelőszülő, valamint a testvér; hozzátartozó továbbá: az élettárs, az egyeneságbeli rokon házastársa, a házastárs egyeneságbeli rokona és testvére, valamint a testvér házastársa;”);
23. azt a személyt, akivel függelmi vagy üzleti viszonyban állnak.

A vizsgáztatók ezt a vizsgázói lista ellenőrzésével, valamint az összeférhetetlenségi és pártatlansági nyilatkozatok aláírásával igazolják.

1. A vizsgaközpont által szervezett vizsgák nem nyilvános vizsgák. A vizsgaközpont vezetőjének megbízásával vagy engedélyével rendelkező személyek azonban előzetes értesítés nélkül megjelenhetnek a vizsgákon, a vizsga befolyásolására ugyanakkor nincs lehetőségük. Engedélyt kérhetnek a vizsgán való részvételre többek között a képző intézmények, gyakorlati helyek képviselői, az Ágazati Képzőközpontok képviselői, a PTE képviselői, valamint a szakképző intézmények képviselői. A látogatás tényét és idejét a vizsgajegyzőkönyvnek tartalmaznia kell.
2. A teremben csak a bizottság, a vizsgázók, illetve az engedéllyel rendelkező(k), ill. az ellenőrzést végző személy(ek) tartózkodhat(nak).
3. A vizsgabizottság tagjainak az esetleges akadályoztatást legalább 24 órával a kitűzött vizsganap előtt jelezni kell, akadályoztatás esetén a vizsgaközpont vezetője gondoskodik helyettesről.
4. A vizsgáztatóknak a vizsga megkezdése előtt legalább 15 perccel meg kell jelennie a vizsga helyszínén.
5. A vizsgát az előírásoknak és a feladatleírásnak megfelelően a jogszabályok és előírások szerint kell lefolytatni.
6. A vizsgázó érvényes személyazonossági igazolványát és egyéb iratait a vizsga érdemi része előtt ellenőrizni kell.
7. A rendkívüli esetekről a vizsgaközpont vezetőjét értesíteni kell és a vizsgajegyzőkönyvben fel kell tüntetni.
8. A vizsgáztatóknak a projektfeladatokra megadott időtartamot be kell tartaniuk, az előírtnál hosszabb vizsgáztatás panasz benyújtására ad okot.
9. A vizsgáztató magatartása legyen mértéktartó, udvarias, türelmes.
10. A vizsgán a feladat jellegének megfelelő öltözékben kell megjelenni, szükség esetén munkaruhát kell viselni és a biztonsági intézkedéseket be kell tartani.
11. A vizsgáztatók kötelessége figyelni arra, hogy a vizsgázó a vizsga végeztével minden használt eszközt, szerszámot, anyagot a vizsgahelyszín előírásoknak megfelelő helyen helyezzen el.
12. A vizsgáztatók sem a vizsga végeztével, sem a szünetekben nem adhatnak külön szóbeli értékelést a jelöltnek. Hivatalos értesítést a vizsgázó minősítésére vonatkozóan csak a vizsgaközpont vezetője adhat.
13. Kerülendő a vizsgáztató részéről:
14. A vizsgázó megtévesztésére, becsapására, félrevezetésére, kigúnyolására okot adó kérdések feltétele.
15. A hosszú, bonyolult kérdések feltétele, a vizsgázó eddigi tanulmányait (időtartam, iskola, tanár, képzőhely), ill. vizsgáit (hányszor próbálkozott, miért bukott meg, stb.) érintő kérdések feltétele.
16. Az állandó vagy sűrű közbeszólás.
17. A harsányság, a vizsgázó túlbeszélése, ill. a rezzenéstelen, merev arckifejezés.
18. A félreértésre okot adó, a vizsgázó tudásának pozitív értékelését sugalló dicsérő, de lényegileg sztereotip nyelvi klisék alkalmazása.
19. A vizsgázó feleletének kigúnyolása, lekicsinylése szarkasztikus megjegyzések kíséretében.
20. A vizsgázó megszégyenítése, ha nem tud valamelyik kérdésre válaszolni. Egyik vizsgáztató sem háborodhat fel a jelölt tudatlanságán.
21. A saját magáról szóló beszámoló, vagy hosszasan más témára való kitérés.
22. A hibák javítása, a hosszas magyarázatok.
23. A vizsgázóknak a projektfeladathoz előírt öltözetben, előírások hiányában a vizsgaalkalomhoz illő, rendezett öltözetben kell megjelenniük.
24. A vizsgázóknak kötelező betartaniuk az adott vizsgára vonatkozó összes munkavédelmi és egyéb előírást, beleértve a vizsgahelyszín házirendjét. Ha a vizsgázó ezt megtagadja, kizárható a vizsgáról.
25. A vizsgázók a feladatok megoldásához szükséges kommunikációt kivéve nem beszélgethetnek egymással, és nem segíthetik egymást a feladatok megoldásában, kivéve, ha erre a vizsgabizottság engedélyt ad.
26. A vizsgázóknak be kell tartaniuk az alapvető illemszabályokat, tartózkodniuk kell a trágár szavak használatától és a feltűnősködő, kihívó vagy (verbális) agresszív viselkedéstől. A vizsgabizottságnak a megfelelő viselkedésre egyszer figyelmeztetnie kell a vizsgázót. Ha a vizsgázó ezután sem viselkedik megfelelően, a bizottság többi tagja értesíti a vizsgaközpont vezetőjét, aki az etikai szabályzatot megszegő tagot eltilthatja a vizsgától. A vizsgabizottság alkoholos befolyásoltság gyanúja esetén, megszondáztathatja a vizsgázót, és a gyanú beigazolódása esetén haladéktalanul értesíti a vizsgaközpont vezetőjét, aki eltiltja a vizsga folytatásától.
27. A vizsga a vizsgázók és a vizsgabizottság együttműködésén alapul, melynek alapjául az általános emberi viselkedési szabályok, a hatályos jogszabályok, a vizsgaközpont szabályzatai és az Emberi Jogok Alapvető Nyilatkozata szolgálnak.

**ETIKAI KÓDEX**

Ezen Etikai Kódex (a továbbiakban: Kódex) a vizsgáztatással kapcsolatos etikai, magatartási alapszabályokat tartalmaz,

1. § [Az együttműködésről és kommunikációról]
2. Az vizsgáztató együttműködik kollégáival, a vizsgahelyszín munkatársaival, velük kulturáltan, a kölcsönös tisztelet és megbecsülés szellemében érintkezik.
3. A vizsgáztatás közben felmerülő problémák megoldását elősegítő légkör kialakítására törekszik, a vizsgázókkal mint felnőtt, döntésképes személyekkel lép kapcsolatba és kommunikál.
4. Együttműködését a bizalmi elvre építi a szakmaiság és a szabályok maximális betartása mellett.
5. A vizsgáztatók egyértelműen fogalmaznak, metakommunikációjukkal nem sugallanak verbális megnyilvánulásaikkal ellentétes üzeneteket, a vizsga értékeléséről a vizsga közben nem adnak ki információkat.
6. § [A munka minőségéről]
7. A vizsgáztató jól ismeri a tevékenységét szabályozó előírásokat, a vizsgáztatói szerep írott és íratlan szabályait, munkáját lelkiismeretesen, pártatlanul, magas színvonalon, jogszerűen és szakszerűen végzi.
8. A vizsgáztatásban közreműködő összes szereplő magáénak fogadja el a vizsgaközpont minőségpolitikáját és a vizsgaszabályzatban foglaltaknak megfelelően jár el.
9. A vizsgafolyamatban résztvevők az elkövetett hibák elemzésével mindent megtesznek azért, hogy azok ne ismétlődjenek meg.
10. § [A tisztességről]
11. A vizsgáztatás folyamatának minden szereplője elutasítja a korrupciót, annak valamennyi formája ellen fellép.
12. Munkája során a tudomására jutott információkat jogtalan előny szerzésére, hátrány okozására nem használja, annak még a látszatát is elkerüli.
13. § [A társadalmi beágyazottságról]
14. A vizsgáztatók tevékenységükkel a szakmai és képesítő vizsgák és a vizsgáztatott szakmák pozitív társadalmi megbecsülését, elfogadottságát hivatottak erősíteni.
15. A vizsgáztatók a vizsga során kerülik a szélsőséges, kihívó, alkalomhoz nem illő megjelenést és viselkedést.
16. A vizsgaszervezők a szervezési folyamat során az elektronikus kommunikációt és adminisztrációt részesítik előnyben a biztonság kiemelt fontossága mellett. A vizsgák projektfeladatainak kialakításánál a feladat készítői figyelembe veszik a fenntarthatóság és a társadalmi hasznosság szempontjait.